joelniklaus/EU_Wikipedias huggingface dataset:
Opel Kapitän

Το Opel Kapitän ήταν ένα πολυτελές αυτοκίνητο που παράχθηκε από την Opel από το 1939 μέχρι το 1971, σε διαδοχικές γενιές.

Ιστορία 

Το πρώτο Opel Kapitän άρχισε να παράγεται το 1939, για να αντικαταστήσει το Opel Super 6, το οποίο όμως ήταν λίγο μικρότερο, αν και είχε τον ίδιο κινητήρα, που επίσης χρησιμοποιούταν στο Opel Blitz. Το αυτοκίνητο ξεκίνησε να παράγεται λίγο πριν αρχίσει ο Δεύτερος Παγκόσμιος Πόλεμος και έτσι δεν πουλήθηκαν πολλά από αυτά τα αυτοκίνητα, αν και μέχρι το 1941, όταν σταμάτησε να παράγεται, είχαν πουληθεί 25.371 αντίτυπα, μολονότι κάποια αυτοκίνητα που φτιάχτηκαν με εξαρτήματα που είχαν μείνει στο εργοστάσιο της εταιρείας, συνέχισαν να πωλούνται μέχρι το 1948.

Το Kapitän έγινε η βασική έκδοση για το GAZ Pobeda, και αρκετά αγοράστηκαν από την Σοβιετική Ένωση για να μελετήσουν τον σχεδιασμό τους. Μετά τον πόλεμο, η παραγωγή του αυτοκινήτου άρχισε και πάλι, αν και το μοντέλο ήταν αρκετά παρόμοιο με το προπολεμικό, αλλά με μερικές αλλαγές για την ασφάλεια και τον κινητήρα του.

Μέχρι την δεκαετία του 1950, είχαν πουληθεί μερικά ακόμα 30.431 αντίτυπα. Το 1952, το μοντέλο έλαβε μια νέα αισθητική, μια μια γρίλια που ήταν παρόμοια με τα Αμερικάνικα μοντέλα του ομίλου της General Motors. Άλλα 48.562 αντίτυπα παράχθηκαν μέχρι το 1954.

Το αυτοκίνητο γινόταν όλο και πιο δημοφιλές, καθώς η οικονομία της Γερμανίας βελτιώθηκε, αλλά από το 1962 ανταγωνιστικά μοντέλα από την Mercedes άρχιζαν να παίρνουν πωλήσεις από το μοντέλο, καθώς η Opel ήταν καλύτερα γνωστότερη για οικονομικά αυτοκίνητα.

Αντικατάσταση 

Λόγω χαμηλών πωλήσεων, το αυτοκίνητο σταμάτησε να παράγεται το 1971, αν και μερικές πληρέστερες εκδόσεις, όπως το Admiral και το Diplomat, συνέχιζαν να παράγονται μέχρι το 1978, όταν αντικαταστάθηκαν όλες μαζί από το Opel Senator.

Φωτογραφίες

Εξωτερικοί σύνδεσμοι 

 Classic Opel Parts database
 https://www.zeit.de/zustimmung?url=https%3A%2F%2Fwww.zeit.de%2Fauto%2F2013-04%2Fwirtschaftswunder-limousine-opel-kapitaen
 80 χρόνια Opel Kapitän
 Opel Kapitan 2.6 Specs
 Opel Kapitan P2
 1960 Opel Kapitän

Kapitan
Γερμανικά αυτοκίνητα
Αυτοκίνητα πολυτελείας
Α.Ε.Κ. (ράγκμπι γυναικών)

Το τμήμα ράγκμπι λιγκ γυναικών της ΑΕΚ υπήρξε ελληνική ομάδα Ράγκμπι λιγκ που ανήκε στον ομώνυμο σύλλογο. Το τμήμα γυναικών, ξεκίνησε το 2018 και συμμετείχε σε διοργανώσεις της Ελληνικής Ομοσπονδίας Μοντέρνου Πεντάθλου (ΕΟΜοΠ). Είναι ανενεργό από το 2019.

Η πρώτη εμφάνιση έγινε τον Ιούνιο του 2018, στο γήπεδο Γκορυτσάς όπου η γυναικεία ομάδα της Α.Ε.Κ. αντιμετώπισε τις ομάδες του Προμηθέα και του Πυρρίχιου Ασπροπύργου σε αγώνες που διεξήχθησαν με τους κανόνες Ράγκμπυ Αγγίγματος (Touch Rugby).

Παραπομπές
Γέφυρα Σιεκιερκόφσκι

Η γέφυρα Σιεκιερκόφσκι (πολωνικά: Most Siekierkowski) είναι γέφυρα πάνω από τον ποταμό Βιστούλα στη Βαρσοβία της Πολωνίας, η οποία συνδέει τις συνοικίες Μοκότουφ και Βάβερ.

Είναι μια καλωδιωτή γέφυρα, με μήκος 500 μέτρων και πλάτος 33,38 μέτρων, με τρεις λωρίδες για οχήματα, πεζοδρόμιο και ποδηλατόδρομο σε κάθε κατεύθυνση. Η δομή υποστηρίζεται από δύο πυλώνες H, ύψους 87,07 μέτρων. Όταν η γέφυρα άνοιξε στις 21 Σεπτεμβρίου 2002 ήταν η νεότερη και νοτιότερη από τις γέφυρες της Βαρσοβίας. 

Η γέφυρα πήρε το όνομά της από τη συνοικία Siekierki της Βαρσοβίας, στη δυτική πλευρά του ποταμού Βιστούλα.

Δείτε επίσης 

 Γέφυρα Γουαζιενκόφσκι
 Γέφυρα Πονιατόφσκι
 Γέφυρα Σφιεντοκσίσκι

Παραπομπές 

Σιεκιερκοφσκι
Σιεκιερκοφσκι γεφυρα
Προκόπης Δούκας

Ο Προκόπης Δούκας (1963, Αθήνα) είναι Έλληνας δημοσιογράφος και παρουσιαστής ειδήσεων.

Βιογραφία 
Ο Δούκας σπούδασε ηλεκτρολόγος μηχανικός με ειδίκευση στα ηλεκτρονικά και τις τηλεπικοινωνίες και Μουσική Τεχνολογία στο Πανεπιστήμιο Στάνφορντ. Η καριέρα του ως δημοσιογράφος ξεκίνησε με την ανάπτυξη του ανεξάρτητου ραδιοφώνου στην Ελλάδα, το 1988. Έχει συνεργαστεί με μεγάλους μουσικούς και ειδησεογραφικούς σταθμούς της Αθήνας, όπως ΣΚΑΪ 100.3, ΑΝΤ1 97.2,  Αθήνα 9,84, το Πρώτο Πρόγραμμα και Kosmos 93.6.

Το 1997 έγινε ένας από τους κύριους παρουσιαστές της ελληνικής κρατικής τηλεόρασης. Παρουσίαζε το βραδινό δελτίο ειδήσεων από το 1999 μέχρι το 2013 της ΝΕΤ και της ΕΤ1. Είχε παρουσιάσει το πρώτο δελτίο ειδήσεων της (βραχύχρονης σε λειτουργία) ΔΤ.

Από το 2003, είναι ένας από τους κύριους πολιτικούς σχολιαστές του «Athens Voice». Από το 1991 διδάσκει δημοσιογραφία, σε διάφορες σχολές, όπως στο ΑΝΤ1 MediaLab, το Athens Media Lab και το ΙΕΚ Ακμή.

Έχει επίσης λάβει μέρος σε δύο ταινίες του Έλληνα σκηνοθέτη Νίκου Γραμματικού, «Απόντες» και «Ο Βασιλιάς».

Παραπομπές

 Έλληνες δημοσιογράφοι
Σωτήρης Μπιλλής

Ο Σωτήρης Μπιλλής (Αθήνα, 15 Νοεμβρίου 1997), είναι Έλληνας επαγγελματίας καλαθοσφαιριστής. Έχει ύψος 2,01 μ.  και αγωνίζεται ως σμολ φόργουορντ για την ομάδα του Α.Ο. Κολοσσού Ρόδου.

Νεανική σταδιοδρομία 
Ο Μπιλλής έπαιξε από νεαρή ηλικία στις ομάδες νέων του Πανιωνίου, πριν ξεκινήσει την επαγγελματική του πορεία.

Επαγγελματική πορεία 
Ο Μπιλλής υπέγραψε το πρώτο επαγγελματικό του συμβόλαιο με την ομάδα της Ελληνικής Α1 Κατηγορίας Πανιωνίου, το 2014. Tη σεζόν 2014-15, μέτρησε 14 συμμετοχές στην Α1 με την ομάδα της Νέας Σμύρνης, έχοντας κατά μέσο όρο 2 πόντους και 1 ριμπάουντ. 

Τη σεζόν 2015-16, έπαιξε στον Κολοσσό Ρόδου, και κατόπιν επέστρεψε στον Πανιώνιο για μια δεύτερη θητεία στις 28 Ιουλίου 2016. Επανήλθε στον Κολοσσό στις 8 Αυγούστου 2017, και έμεινε στην ομάδα για δύο σεζόν.

Την αγωνιστική περίοδο 2019–2020 αγωνίστηκε με τον ΑΣ Καρδίτσας της Α2 Κατηγορίας. Στην Α2 μέτρησε 13 συμμετοχές, έχοντας κατά μέσο όρο 5,5 πόντους, 3,4 ριμπάουντ και 1,3 ασίστ. 

Στις 19 Αυγούστου 2020 επέστρεψε στον Κολοσσό Ρόδου για τρίτη φορά. Στις 2 Ιουλίου 2021, ο Μπιλλής ανανέωσε το συμβόλαιό του με τη νησιωτική ομάδα για έναν ακόμη χρόνο. Τη σεζόν 2021-22, μέτρησε 2.1 πόντους και 1,2 ριμπάουντ σε 16 αγώνες στην Α1. Στις 2 Αυγούστου 2022, ανανέωσε το συμβόλαιό του για ακόμα μία χρονιά με την ομάδα της Ρόδου. Στις 23 Οκτωβρίου κόντρα στον Προμηθέα, κατέγραψε μια ιστορική επίδοση, καθώς έφτασε τις 100 συμμετοχές στο Πρωτάθλημα Ελλάδας.

Εθνική ομάδα 
Ο Μπιλλής ήταν μέλος της Εθνικής ομάδας των Εφήβων στο Παγκόσμιο U19 που έγινε στο Ηράκλειο το 2015, με την οποία κατέκτησε την τέταρτη θέση έχοντας 2,2 πόντους και 1 ριμπάουντ σε 5,6 λεπτά κατά μέσο όρο. Στη συνέχεια αγωνίστηκε και στο Ευρωπαϊκό U20 που έγινε στην Ιταλία, με την Εθνική ομάδα Νέων Ανδρών, έχοντας 4,8 πόντους και 3,4 ριμπάουντ σε 18,7 λεπτά κατά μέσο όρο.

Παραπομπές

Εξωτερικοί σύνδεσμοι 
 Προφίλ στο Eurobasket.com
 Προφίλ στην Α1 ΕΣΑΚΕ (in Greek)

Έλληνες καλαθοσφαιριστές
Σμολ φόργουορντ
Καλαθοσφαιριστές Πανιωνίου
Καλαθοσφαιριστές Κολοσσού Ρόδου
Καλαθοσφαιριστές Α1 Εθνικής Ελλάδας
Καλαθοσφαιριστές Α2 Εθνικής Ελλάδας
Καλαθοσφαιριστές ελληνικών συλλόγων
Μάνος Χατζηδάκης (καλαθοσφαίριση)

Ο Εμμανουήλ "Μάνος" Χατζηδάκης (εναλλακτική ορθογραφία: Μάνος, Μανώλης, Χατζηδάκης, Χατζιδάκις) (γεννήθηκε στις 21 Απριλίου 2000) είναι Έλληνας επαγγελματίας καλαθοσφαιριστής του Κολοσσού Ρόδου της Ελληνικής Α1 Κατηγορίας . Έχει ύψος 2,08 μ.

Νεανική σταδιοδρομία 
Ο Χατζηδάκης έπαιξε από νεανική ηλικία με τις ομάδες νέων του Κρόνου Αγίου Δημητρίου, του Ίκαρου Καλλιθέας και του Πανιωνίου Λέρου πριν ξεκινήσει την επαγγελματική του πορεία.

Επαγγελματική πορεία 
Στις 28 Ιουνίου 2016, ο Χατζηδάκης μεταπήδησε στην ΑΕΚ του Ελληνικής Α1 Κατηγορίας, όπου υπέγραψε επταετές συμβόλαιο.  Στις 20 Σεπτεμβρίου 2018 η ΑΕΚ τον έδωσε δανεικό στο Μαρούσι της Α2 Κατηγορίας για να πάρει περισσότερο χρόνο συμμετοχής.  Στο πρώτο του παιχνίδι σημείωσε 20 πόντους, 7 ριμπάουντ και 3 ασίστ απέναντι στην Καβάλα . Την περίοδο 2020-21 με το Μαρούσι, ο Χατζηδάκης είχε μέσο όρο 9,1 πόντους και 4 ριμπάουντ ανά αγώνα, σε 22 αγώνες. Στις 9 Ιουλίου 2021, ο Χατζηδάκης υπέγραψε με τον Κολοσσό Ρόδου .

Παραπομπές

Εξωτερικοί σύνδεσμοι 
 Προφίλ στη FIBA (αρχείο)
 Προφίλ στο Eurobasket.com

Σέντερ
Πάουερ φόργουορντ
Καλαθοσφαιριστές Α1 Εθνικής Ελλάδας
Έλληνες καλαθοσφαιριστές
Καλαθοσφαιριστές ΑΕΚ
Διαμαντής Σλαφτσάκης

Ο Διαμαντής Σλαφτσάκης (Πανόραμα Θεσσαλονίκης, 27 Ιουλίου 1994) είναι Έλληνας επαγγελματίας καλαθοσφαιριστής. Έχει ύψος 2,02 μ. και μπορεί να παίξει και στις θέσεις σμολ φόργουορντ και πάουερ φόργουορντ. Από το καλοκαίρι του 2022 αγωνίζεται στην ομάδα του Π.Α.Ο.Κ.

Νεανική σταδιοδρομία 
Ο Σλαφτσάκης έπαιξε μπάσκετ νέων με τους Χαλκηδόνα και Μαντουλίδη, πριν ξεκινήσει την επαγγελματική του πορεία.

Επαγγελματική πορεία 
Ο Σλαφτσάκης ξεκίνησε την επαγγελματική του σταδιοδρομία με τονΚΑΟΔ της Ελληνικής Α1 Κατηγορίας, την περίοδο 2012–13. Αποχώρησε από τον ΚΑΟΔ, όταν ο σύλλογος υποβιβάστηκε από την Πρώτη Κατηγορία λόγω οικονομικών προβλημάτων, το 2015. Στη συνέχεια εντάχθηκε στον Κόροιβο Αμαλιάδας.

Στις 21 Ιουλίου 2016, ο Σλαφτσάκης υπέγραψε με τον Απόλλωνα Πατρών. Στη συνέχεια εντάχθηκε στον Κριό Τρικάλων, όπου έγινε αρχηγός της ομάδας. Τη σεζόν 2017-18, σε 21 αναμετρήσεις είχε 5,7 πόντους, 2,7 ριμπάουντ και 1,3 ασίστ, με 58% στις βολές, 49% στα δίποντα και 39% στα σουτ τριών πόντων.

Στις 29 Ιουλίου 2018 εντάχθηκε στον Άρη της Ελληνικής Α1 Κατηγορίας. Τη σεζόν 2020-21, σε 21 αγώνες του ελληνικού πρωταθλήματος είχε κατά μέσο όρο 3,7 πόντους, και 2,3 ριμπάουντ. 

Στις 5 Ιουλίου 2021, υπέγραψε με τον Κολοσσό Ρόδου. Στα 25 παιχνίδια που αγωνίστηκε στη διάρκεια της σεζόν 2021-22, είχε 3,1 πόντους και 2 ριμπάουντ ανά αγώνα.

Στις 10 Αυγούστου 2022, ανακοινώθηκε από τον Π.Α.Ο.Κ.

Εθνική Ελλάδας 
Ο Σλαφτσάκης ήταν μέλος των μικρών εθνικών ομάδων της Ελλάδας. Έπαιξε στο Ευρωπαϊκό Πρωτάθλημα Κάτω των 16 ετών του 2010 της FIBA, στο Ευρωπαϊκό Πρωτάθλημα Κάτω των 18 ετών του 2012 της FIBA, στο Ευρωπαϊκό Πρωτάθλημα Κάτω των 20 ετών του 2013 της FIBA και στο Ευρωπαϊκό Πρωτάθλημα Κάτω των 20 ετών του 2014 της FIBA με τις μικρές εθνικές ομάδες της Ελλάδας.

Παραπομπές

Εξωτερικοί σύνδεσμοι 
 Προφίλ στο αρχείο της FIBA
 Προφίλ στη FIBA Ευρώπης
 Προφίλ στο Eurobasket.com
 Προφίλ στο RealGM.com
 Προφίλ στο DraftExpress.com 
 Προφίλ στο Scouting4u.com
 Προφίλ στην Α1 ΕΣΑΚΕ

Έλληνες καλαθοσφαιριστές
Σμολ φόργουορντ
Πάουερ φόργουορντ
Καλαθοσφαιριστές Κόροιβου Αμαλιάδας
Καλαθοσφαιριστές ΚΑΟΔ
Καλαθοσφαιριστές Τρικάλων BC
Καλαθοσφαιριστές Άρη
Καλαθοσφαιριστές Απόλλωνα Πατρών
Καλαθοσφαιριστές ΠΑΟΚ
Καλαθοσφαιριστές ελληνικών συλλόγων
Καλαθοσφαιριστές Α1 Εθνικής Ελλάδας
Σεμπαστιάν Αλέ

Ο Σεμπαστιάν Αλέ (22 Ιουνίου 1994) είναι Ιβοριανός-Γάλλος ποδοσφαιριστής ο οποίος αγωνίζεται ως επιθετικός για λογαριασμό του Μπορούσια Ντόρτμουντ και της εθνικής Ακτής Ελεφαντοστού.

Γεννημένος στη Γαλλία, ξεκίνησε την καριέρα του από την Ωσέρ και το 2015 δόθηκε δανεικός στην Ουτρέχτη, από την οποία αποκτήθηκε μόνιμα. Μετά από δύο χρόνια στην Ολλανδία αποκτήθηκε από την Άιντραχτ Φραγκφούρτης, με την οποία κατέκτησε το κύπελλο Γερμανίας το 2018. Το 2019 αποκτήθηκε από την Γουέστ Χαμ που μπορούσε να φτάσει τα 50 εκατομμύρια ευρώ με τα μπόνους και αποτέλεσε ρεκόρ για τον σύλλογο. Τον Ιανουάριο του 2021 επέστρεψε στην Ολλανδία για λογαριασμό του Άγιαξ, έναντι 22,5 εκατομμυρίων ευρώ. Τον Σεπτέμβριο του 2021 έγινε ο πρώτος παίκτης μετά τον Μάρκο φαν Μπάστεν που σκόραρε 4 τέρματα στο ντεμπούτο του στην διοργάνωση. Στη φάση των ομίλων σκόραρε σε όλους τους αγώνες, σημειώνοντας 10 γκολ. Τον Ιούλιο του 2022 τον απέκτησε η Μπορούσια Ντόρτμουντ για 31,4 εκατομμύρια ευρώ χωρίς τα μπόνους.

Ο Αλέ εκπροσώπησε τη Γαλλία σε επίπεδο Κ-21, αλλά το 2020 κλήθηκε από την Ακτή Ελεφαντοστού, πατρίδα της μητέρας του.

Παραπομπές 

Ιβοριανοί ποδοσφαιριστές
Επιθετικοί ποδοσφαιριστές
Ποδοσφαιριστές ΑΖ Οσέρ
Ποδοσφαιριστές ΦΚ Ουτρέχτη
Ποδοσφαιριστές Άιντραχτ Φραγκφούρτης
Ποδοσφαιριστές Γουέστ Χαμ Γιουνάιτεντ
Ποδοσφαιριστές ΑΦΚ Άγιαξ
Ποδοσφαιριστές Εθνικής Ακτής Ελεφαντοστού
Grand Theft Auto: The Trilogy – The Definitive Edition

Το Grand Theft Auto: The Trilogy – The Definitive Edition είναι βιντεοπαιχνίδι open world δράσης περιπέτειας που αναπτύχθηκε από τη Grove Street Games και κυκλοφόρησε από τη Rockstar Games. Αποτελεί συλλογή τριών παιχνιδιών δράσης-περιπέτειας στη σειρά Grand Theft Auto: Grand Theft Auto III (2001), Grand Theft Auto: Vice City (2002) και Grand Theft Auto: San Andreas (2004). Και τα τρία παιχνίδια είναι ανακατασκευασμένα, με βελτιώσεις και αναβαθμίσεις. Κυκλοφόρησε για Microsoft Windows, Nintendo Switch, PlayStation 4, PlayStation 5, Xbox One και Xbox Series X/S στις 11 Νοεμβρίου 2021 και θα κυκλοφορήσει σε συσκευές Android και iOS το πρώτο εξάμηνο του 2022.

Παραπομπές

Εξωτερικοί σύνδεσμοι 
 Επίσημη ιστοσελίδα

Grand Theft Auto
Βιντεοπαιχνίδια του 2021]
Βιντεοπαιχνίδια δράσης περιπέτειας
Βιντεοπαιχνίδια των Windows‎
Βιντεοπαιχνίδια του PlayStation 4
Βιντεοπαιχνίδια του PlayStation 5
Βιντεοπαιχνίδια του Xbox 360
Βιντεοπαιχνίδια του Xbox One
Βιντεοπαιχνίδια της Rockstar
Βιντεοπαιχνίδια με εναλλακτικούς τερματισμούς
Γέφυρα Άννα Γιαγκελόνκα

Η γέφυρα Άννα Γιαγκελόνκα (πολωνικά: Most Anny Jagiellonki) είναι γέφυρα αυτοκινητόδρομου, μέρος του δρόμου ταχείας κυκλοφορίας S2, κατά μήκος του Βιστούλα στη Βαρσοβία της Πολωνίας. Η γέφυρα συνδέει τη διασταύρωση Ανατολικής Βαρσοβίας (Węzeł Warszawa Wschodnia) στο Βιλάνουφ, με τη διασταύρωση Βάου Μιεντζεσίνσκι (Węzeł Wał Miedzeszyński) στο Βάβερ. Είναι η ένατη γέφυρα στη Βαρσοβία και το μεγαλύτερο και νοτιότερο πέρασμα ποταμού που διασχίζει τον Βιστούλα στη Βαρσοβία.

Η κατασκευή της γέφυρας ξεκίνησε τον Ιούνιο του 2017 και είχε προγραμματιστεί να ολοκληρωθεί το τρίτο τρίμηνο του 2020. Αυτή η προθεσμία δεν τηρήθηκε και η γέφυρα άνοιξε για δημόσια χρήση στις 22 Δεκεμβρίου 2020.

Ονομασία 
Πριν από το σημερινό όνομα, το όνομα της γέφυρας ήταν το γενικό Νότια Γέφυρα (), από τη θέση της γέφυρας στη νότια Βαρσοβία. Αυτό το όνομα χρησιμοποιήθηκε σε πολυάριθμες μελέτες και έγγραφα σχεδιασμού, έτσι με την πάροδο του χρόνου άρχισε να αντιμετωπίζεται συνήθως ως το όνομα μετά την ολοκλήρωσή του.

Το 2021, ο δήμαρχος της Βαρσοβίας, Ράφαου Τσασκόφσκι, ανακοίνωσε ότι θα υποβάλει αίτηση στο Δημοτικό Συμβούλιο της Βαρσοβίας για να ονομάσει τη γέφυρα από την Πολωνή Βασίλισσα Άννα Γιαγκελόνκα. Νωρίτερα, υπήρξαν προτάσεις να ονομαστεί η νέα γέφυρα από τη Μεγάλη Ορχήστρα της Χριστουγεννιάτικης Φιλανθρωπίας, τη Μάχη της Βαρσοβίας ή τις Λεγεώνες του Πιουσούτσκι.

Η ιδέα της ονομασίας της γέφυρας προς τιμή της Άννα Γιαγκελόνκα αξιολογήθηκε θετικά από την Ομάδα Ονοματολογίας της Πόλης. Στις 10 Ιουνίου 2021, το Δημοτικό Συμβούλιο της Βαρσοβίας ενέκρινε ψήφισμα ότι θα είναι η προστάτιδα της γέφυρας.

Παραπομπές 

Αννα Γιαγκελονκα
Τριμεμπουτίνη

Η τριμεμπουτίνη (αγγλ. Trimebutine) είναι ένα φάρμακο αντιμουσκαρινικής δράσης (δηλ. φάρμακο για την ακράτεια των ούρων), με πρόσθετο ασθενές αποτέλεσμα αγωνιστή των οπιοειδών, το οποίο ευρέως χρησιμοποιείται για τη θεραπεία του συνδρόμου του ευερέθιστου εντέρου και άλλων γαστρεντερικών διαταραχών. Ως δραστική ένωση είναι χημικώς ανάλογη της μεμπεβερίνης και χαρακτηρίζεται από ήπια σπασμολυτική δράση.

Ειδικά, η τριμεμπουτίνη ρυθμίζει γενικότερα την εντερική κινητικότητα, ήτοι, είτε διεγείρει την εντερική κινητικότητα σε περίπτωση ατονίας, είτε επιφέρει κινητικότητα μετά από διέγερση του εντέρου, ώστε να επιτύχει μία κατάσταση στα φυσιολογικά όρια του γαστρεντερικού σωλήνα.  

Εμπορικά, το άλας μαλεϊκού οξέος της τριμεμπουτίνης διατίθεται στην αγορά με τα εμπορικά ονόματα Ibutin, Debridat, Polybutin, Trebutel, Trimedat και Trimedine.

Παραπομπές 

 
Φαινυλαιθέρες
Βασικά Φάρμακα του Παγκόσμιου Οργανισμού Υγείας
Σεργκέι Αστάχοφ

Ο Σεργκέι Βικόντοβιτς Αστάχοφ (ρωσ. Сергей Виконтович Астахов, γενν. 28 Μαΐου 1969, Κράσνι Λιμάν, Βορόνεζσκαγια Όμπλαστ, ΡΣΟΣΔ, ΕΣΣΔ) είναι Ρώσος ηθοποιός του θεάτρου και του κινηματογράφου.

Βιογραφία 
Ο Σεργκέι Αστάχοφ γεννήθηκε στις 28 Μαΐου 1969, στηνπεριφέρεια (όμπλαστ) του Βορόνεζ, σε στρατιωτική οικογένεια. Το 1986 αποφοίτησε από το λύκειο στο χ. Μονγκόχτο της Επικράτειας (Κράι) του Χαμπάροφσκ.

Το 1989, αφού ολοκλήρωσε τη στρατιωτική του θητεία στις τάξεις του σοβιετικού στρατού (υπηρέτησε για δύο χρόνια σε μια μεραρχία αρμάτων μάχης κοντά στο Νίζνι Νόβγκοροντ), εισήλθε στο τμήμα υποκριτικής του Κρατικού Ινστιτούτου Τεχνών του Βορόνεζ, από το οποίο αποφοίτησε το 1995.

Από το 1993 έως το 1996 ήταν ηθοποιός του Θεάτρου Κάμεννι του Βορόνεζ.

Το 1999 μετακόμισε από το Βορόνεζ στη Μόσχα, όπου, έχοντας αλλάξει το επώνυμό του (Κοζλόφ) σε ένα πιο ευφωνικό (Αστάχοφ, πατρικό της μητέρας του), εργάστηκε στα θέατρα "Ετ Σέτερα" και "Σατιρικόν".

Το 2009, αποδέχτηκε την πρόσκληση του καλλιτεχνικού διευθυντή του Δραματικού Θεάτρου της Μόσχας,Αλεξάντρ Γκαλίμπιν, να παίξει το ρόλο του Έκτορα στη νέα παραγωγή του «Δεν θα γίνει ο Τρωικός πόλεμος» που βασίζεται στο έργο του Ζαν Ζιρωντού. Υποδύεται επίσης τον Ρόμπερτ στο θεατρικό "Μην ξυπνήσετε τον κοιμώμενο σκύλο" (βασισμένο στο έργο του Άγγλου θεατρικού συγγραφέα Τζον Πρίστλι) σε σκηνοθεσία Όλγας Σβέντοβα.

Προσωπική ζωή 
Το 1989, ενώ σπούδαζε στο Κρατικό Ινστιτούτο Τεχνών του Βορόνεζ, γνώρισε τη μελλοντική σύζυγό του Νατάλια Κομάρντινα. Δεν έχουν παιδιά μαζί.

Η δεύτερη σύζυγος του είναι η Βικτώρια Αντέλφινα. Ο Σεργκέι και η Βικτώρια έχουν μια κόρη, τη Μαρία (γεννημένη το 1998). Το ζευγάρι χώρισε το 2011.

Βραβεία 

 2001 - βραβεύτηκε με το ρωσικό θεατρικό βραβείο "Τσάικα" για το ρόλο του στο έργο "Γκέντα Γκάμπλερ" στη σκηνή του Θεάτρου "Σατιρικόν"  .
 2007 - Βραβείο συμπάθειας κοινού του XV Διεθνούς Φεστιβάλ Κινηματογραφικών Ηθοποιών "Αστερισμός" (Τβερ) της Συντεχνίας Ρώσων Ηθοποιών Κινηματογράφου - για το ρόλο του Σεργκέι Κορολιόφ στη βιογραφική ταινία "Κορολιόφ" σε σκηνοθεσία Γιούρι Κάρα.

Σημειώσεις

Εξωτερικοί σύνδεσμοι 

 Επίσημος ιστότοπος του Sergey Astakhov. // sergey-astahov.ru
 Ανεπίσημος ιστότοπος του Sergey Astakhov. // s-astahov.ru
 Σεργκέι Αστάχοφ. Βιογραφία, φιλμογραφία.  Κρατικό Διαδικτυακό Κανάλι "Ρωσία" // russia.tv
 Αστάχοφ Σεργκέι Βικόντοβιτς. Βιογραφία. Ιστότοπος "Ηθοποιοί του σοβιετικού και ρωσικού κινηματογράφου" // rusactors.ru
 Προφίλ σταρ. Σεργκέι Αστάχοφ. Βιογραφία, φωτογραφίες, φιλμογραφία. // 7days.ru
 Σεργκέι Αστάχοφ. Φιλμογραφία, φωτογραφίες. // ruskino.ru
 Σεργκέι Αστάχοφ. Βιογραφία, φιλμογραφία, φωτογραφίες. // vokrug.tv
 Σεργκέι Αστάχοφ. Ταινίες και παραστάσεις με τη συμμετοχή του ηθοποιού, φωτογραφίες. // afisha.ru

Ρώσοι ηθοποιοί
Σοβιετικοί ηθοποιοί
Ντίμιταρ Βλάχοβ

Ο Ντίμιταρ Βλάχοβ (Βουλγαρικά: Димитър Янакиев Влахов; Μακεδονικά: Димитар Јанакиев Влахов) (1878 στο Κιλκίς, Οθωμανική Αυτοκρατορία – 1953 στο Βελιγράδι, Γιουγκοσλαβία) ήταν Μακεδόνας Βούλγαρος πολιτικός από την περιοχή της Μακεδονίας και μέλος της αριστερής πτέρυγας της Μακεδονίας. Ήταν μέλος του Επαναστατικού κίνηματος της Αδριανούπολης (γνωστό και ως  ΕΜΕΟ). Όπως και με πολλά άλλα μέλη της ΕΜΕΟ της εποχής, οι ιστορικοί από τη Βόρεια Μακεδονία τον θεωρούν εθνικά Μακεδόνα και στη Βουλγαρία θεωρείται Βούλγαρος. Ο Βλάχοφ δήλωνε μέχρι τις αρχές της δεκαετίας του 1930 ως Βούλγαρος και στη συνέχεια ως Μακεδόνας.

Παραπομπές

Εξωτερικοί σύνδεσμοι
 

Έλληνες
Εσωτερική Μακεδονική Επαναστατική Οργάνωση
Βούλγαροι διπλωμάτες
Βούλγαροι κομμουνιστές
Βούλγαροι εκπαιδευτικοί
Γεφύρι της Πύλης

Το γεφύρι της Πύλης ή του Αγίου Βησσαρίωνα ή της Πόρτας είναι πέτρινη τοξωτή γέφυρα που βρίσκεται 1,5 χιλιόμετρα ανατολικά της Πύλης Τρικάλων, γεφυρώνοντας τον Πορταϊκό. Σύμφωνα με την σωζόμενη επιγραφή κτίστηκε το 1514.

Το γεφύρι της Πύλης κτίστηκε το 1514 με χορηγία του Βησσαρίωνα Β΄, ο οποίος τότε ήταν μοναχός και χειροτονήθηκε επίσκοπος Ελασσόνας και μητροπολίτης Σταγών. Ο Βησσαρίων ήταν χορηγός αρκετών γεφυριών στην περιοχή, όπως το γεφύρι της Σαρακήνας, και ιδρυτής της κοντινής μονής Αγίου Βησσαρίωνα. Μέχρι το 1936 το γεφύρι ήταν η μόνη  πρόσβαση ανάμεσα στα χωριά της περιοχής του Ασπροπόταμου και του κάμπου της Θεσσαλίας. Το 1967 και το 1968 πραγματοποιήθηκαν εργασίες στερέωσης των βάθρων της γέφυρας, ενισχύοντας το κονίαμα με τσιμέντο.

Η γέφυρα είναι μονότοξη με ημικυκλικό άνοιγμα με ύψος 30 μέτρα από την κοίτη του ποταμού και άνοιγμα 29 μέτρα, έχει το δεύτερο μεγαλύτερο άνοιγμα από τα παραδοσιακά γεφύρια της Θεσσαλίας και το πιο καλοδιατηρημένο στα Βαλκάνια με την μεγαλύτερη επισκεψημότητα. Το συνολικό μήκος καταστρώματος της γέφυρας είναι 67 μέτρα. Το πλάτος καταστρώματος είναι 2,1 μέτρα. Είναι κτισμένη από αργολιθοδομή και το διάζωμα της γέφυρας από πελεκημένο ψαμμίτη.

Παραπομπές 

Γέφυρες στην Ελλάδα
Δήμος Πύλης
Fight Club (βιβλίο)

Το Fight Club είναι μυθιστόρημα του 1996 από τον Chuck Palahniuk. Ακολουθεί τις εμπειρίες ενός ανώνυμου πρωταγωνιστή που παλεύει με την αϋπνία. Εμπνευσμένος από την εξοργισμένη παρατήρηση του γιατρού του ότι η αϋπνία δεν γιατρεύεται, ο πρωταγωνιστής βρίσκει ανακούφιση υποδυόμενος ένα σοβαρά άρρωστο άτομο σε πολλές ομάδες υποστήριξης. Στη συνέχεια γνωρίζει έναν μυστηριώδη άνδρα που ονομάζεται Tyler Durden και ιδρύει ένα underground "μαχητικό κλαμπ" ως ριζοσπαστική ψυχοθεραπεία.

Το 1999, ο σκηνοθέτης Ντέιβιντ Φίντσερ προσάρμοσε το μυθιστόρημα σε μια ομώνυμη ταινία, με πρωταγωνιστές τους Μπραντ Πιτ και Έντουαρντ Νόρτον. Η ταινία λατρεύτηκε από το κοινό παρά το γεγονός πως είχε υπολειπόμενη οικονομική απόδοση. Η προβολή της ταινίας ενίσχυσε το προφίλ του μυθιστορήματος και του Palahniuk. Η συνέχεια του Fight Club 2 κυκλοφόρησε σε μορφή κόμικ τον Μάιο του 2015.

Το Fight Club 3 κυκλοφόρησε σε μορφή κόμικ το 2019.
Τάσος Σπυρόπουλος

Ο Αναστάσιος "Τάσος" Σπυρόπουλος ( γεννήθηκε στις 1 Απριλίου 1995) είναι Έλληνας επαγγελματίας καλαθοσφαιριστής της Λάρισας της Ελληνικής Α1 Κατηγορίας . Είναι ένας πάουερ φόργουορντ - σέντερ ύψους 2,08 μέτρων.

Επαγγελματική σταδιοδρομία 
Ο Σπυρόπουλος ξεκίνησε την επαγγελματική σταδιοδρομία του στις 9 Μαρτίου 2011, κατά τη διάρκεια της περιόδου 2010-11,  στην  Ελληνική Α1 Κατηγορία με τον ΠΑΟΚ .  Εντάχθηκε στον Πανιώνιο στην πρώτη κατηγορία το 2012. Στη συνέχεια έπαιξε στην Α2 Εθνική Κατηγορία με τον Δούκα, την περίοδο 2015–16.

Μετακινήθηκε στην Λάρισα της Α2 Εθνικής Κατηγορίας, για τη χρονιά 2016–17. Εντάχθηκε στον Χολαργό στην Α2 Εθνική Κατηγορία, για την περίοδο 2017–18.

Πορεία στην Εθνική ομάδα 
Με τις μικρές εθνικές ομάδες της Ελλάδας, ο Σπυρόπουλος έπαιξε στο Ευρωπαϊκό Πρωτάθλημα κάτω των 16 του 2011 της FIBA, στο Ευρωπαϊκό Πρωτάθλημα κάτω των 18 του 2013 της FIBA και στο Ευρωπαϊκό Πρωτάθλημα κάτω των 20 του 2015 της FIBA .

Παραπομπές

Εξωτερικοί σύνδεσμοι 

 Προφίλ στο EuroCup
 Προφίλ στο αρχείο της FIBA
 Προφίλ στη FIBA Ευρώπης
 Προφίλ στο Eurobasket.com
 Προφίλ στην Α1 ΕΣΑΚΕ (in English)
 Προφίλ στην Α1 ΕΣΑΚΕ (in Greek)
Πάουερ φόργουορντ
Καλαθοσφαιριστές ΠΑΟΚ
Καλαθοσφαιριστές Πανιωνίου
Καλαθοσφαιριστές Α.Ε. Χολαργού
Έλληνες καλαθοσφαιριστές
Καλαθοσφαιριστές Εκπαιδευτηρίων Δούκα
Σέντερ
Γιάννης Σαχπατζίδης

Ο Ιωάννης (Γιάννης) Σαχπατζίδης (γεννήθηκε στις 29 Σεπτεμβρίου 1993 στη Θεσσαλονίκη) είναι Έλληνας επαγγελματίας καλαθοσφαιριστής για τη Λάρισα της Ελληνικής Α1 Κατηγορίας . Έχει ύψος 2,09 μέτρων και είναι ένας ψηλός πάουερ φόργουορντ - σέντερ .

Επαγγελματική σταδιοδρομία 
Ο Σαχπατζίδης έπαιξε μπάσκετ σε επίπεδο μικρότερης κατηγορίας με την ΧΑΝ Θεσσαλονίκης, μέχρι που εντάχθηκε στου Ρέθυμνο της Ελληνικής Α1 Κατηγορίας.  Την ίδια χρονιά δόθηκε δανεικός στο Ηράκλειο της Β' Εθνικής, όπου είχε σχεδόν 10 πόντους κατά μέσο όρο ανά αγώνα.

Την επόμενη περίοδο εντάχθηκε στο Παγκράτι της Α2 Κατηγορίας όπου προπονήθηκε από τον Ντίνο Καλαμπάκο .  Στις 18 Αυγούστου 2016, εντάχθηκε στον Κόροιβο Αμαλιάδας της πρώτης κατηγορίας,  όπου τελικά έγινε αρχηγός της ομάδας . Την επόμενη χρονιά ανανέωσε το συμβόλαιό του μέχρι το 2018.

Το 2018 εντάχθηκε στον Ιωνικό Νικαίας της Α2 Εθνικής . 

Στις 18 Ιουλίου 2020, ο Σαχπατζίδης εντάχθηκε στον Χαρίλαο Τρικούπη της Α2 Κατηγορίας .  Με τον Τρικούπη κέρδισε την άνοδο στην Ελληνική Α1 Κατηγορία, ενώ ηγήθηκε της κατηγορίας σε τάπες. Ανανέωσε το συμβόλαιό του με τον σύλλογο μέχρι το 2021.

Στις 15 Ιουλίου 2021 ο Σαχπατζίδης μεταπήδησε στη Λάρισα .

Παραπομπές

Εξωτερικοί σύνδεσμοι 
 Προφίλ στη Sfera Sports Association
 Προφίλ στο Eurobasket.com

Καλαθοσφαιριστές Ρεθύμνου
Πάουερ φόργουορντ
Καλαθοσφαιριστές Παγκρατίου
Καλαθοσφαιριστές Κόροιβου Αμαλιάδας
Καλαθοσφαιριστές Ηρακλείου
Καλαθοσφαιριστές Ιωνικού Νίκαιας
Έλληνες καλαθοσφαιριστές
Καλαθοσφαιριστές Α1 Εθνικής Ελλάδας
Καλαθοσφαιριστές Γ.Σ. Χαρίλαου Τρικούπη Μεσολογγίου
Σέντερ
Σκυλόγαυρος

Ο σκυλόγαυρος ή γαύρος, με επιστ. ονομασία ο Καρπίνος ο ανατολικός (Carpinus orientalis) είναι είδος δέντρου που ανήκει στην οικογένεια των Σημυδοειδών (Betulaceae). Κατανέμεται στη ΝΑ Ευρώπη, Ανατολία, Συρία, Καύκασο και Β. Ιράν. Αναφορικά με την Ελλάδα, απαντάται σχεδόν σ’ όλο το ηπειρωτικό τμήμα της χώρας, αλλά απουσιάζει από τα περισσότερα νησιά. Συνήθως γίνεται μεγάλος θάμνος ή μικρό δέντρο και αποτελεί βασικό στοιχείο των μικτών φυλλοβόλων δασών και θαμνώνων, σε υψόμετρο μεταξύ 200-1400 μ. Τα φύλλα ωοειδή οξέα, δις πριονωτά με 10-14 (-15) ζεύγη πλευρικών νεύρων, σε αντίθεση με τα (10-) 13-19 ζεύγη στη συγγενική του Ostrya carpinifolia, με την οποία μπορεί να γίνει σύγχυση. Η ταξικαρπία με πολυάριθμα κάρυα (3-4 mm) που το καθένα καλύπτεται από φυλλοειδή βράκτια (μήκους 10-20 mm), πολύ κοντά και επικαλυπτόμενα μεταξύ τους, οδοντωτά ή ακανόνιστα πτερόλοβα, αλλά όχι τρίλοβα στη βάση.

Πηγές 
Αραμπατζής Θ. 1998, Θάμνοι και Δέντρα στην Ελλάδα (Τόμος Ι).
Καββαδάς Σ. 1956, Εικονογραφημένον Βοτανικόν - Φυτολογικόν Λεξικόν: Τόμος Δ΄, Εκδόσεις Πελεκάνος
Σφήκας Γ. 1983, Δένδρα και θάμνοι της Ελλάδας.
Pignatti S. 1982, Flora d’ Italia (Vol. I).
Strid A. 1980, Φυτά του Ολύμπου.
Strid A. & Tan K. 2002, Flora Hellenica (Vol. 1).

Εξωτερικοί σύνδεσμοι 
http://greekflora.gr/el/flowers/3251/Carpinus-orientalis-subsp-orientalis
http://portal.cybertaxonomy.org/flora-greece/cdm_dataportal/taxon/1ddc007a-6550-43ae-98ec-dba298d025ac
http://www.actaplantarum.org/floraitaliae/mod_viewtopic.php?t=37080 
http://euromed.luomus.fi/euromed_map.php?taxon=451390&size=medium
https://ies-ows.jrc.ec.europa.eu/efdac/download/Atlas/pdf/Carpinus_orientalis.pdf

Ελληνική χλωρίδα
Σημυδοειδή
Δέντρα
ΜΑΒΗ (παραστρατιωτική οργάνωση)

Το Μέτωπο Απελευθέρωσης Βορείου Ηπείρου (ΜΑΒΗ) ήταν ελληνική τρομοκρατική παραστρατιωτική οργάνωση, η οποία έδρασε σποραδικά στην Αλβανία και την Ελλάδα  την δεκαετία του 1990. Πήρε το όνομά της από την οργάνωση ΜΑΒΗ που έδρασε την περίοδο του Β΄ Παγκοσμίου Πολέμου στην Αλβανία.

Η δράση της ξεκίνησε το 1983, όταν η οργάνωση διεκδίκησε την ευθύνη για τοποθέτηση βόμβας στο αυτοκίνητο του πρέσβη της Αλβανίας στην Αθήνα. 

Στις 10 Απριλίου 1994 πραγματοποίησε επίθεση σε στρατόπεδο του αλβανικού στρατού κατά την οποία σκοτώθηκαν ένας στρατιώτης και ένας αξιωματικός, ενώ κλάπηκε και οπλισμός. Για την επίθεση στάλθηκε προκήρυξη στην «Ελευθεροτυπία». Στις 6 Οκτωβρίου 1994 στάλθηκε φωτογραφικό υλικό με τα κλοπιμαία και νέα προκήρυξη στην «Ελευθεροτυπία». 

Στις 19 Μαρτίου 1995 7 άτομα που έφεραν οπλισμό, συνελήφθησαν από την Ελληνική Αστυνομία και δικάστηκαν ως ύποπτα για συμμετοχή στην τρομοκρατική οργάνωση ΜΑΒΗ. Καταδικάστηκαν στις 20 Φεβρουαρίου 1997 για λαθρεμπόριο όπλων. Το εφετείο το 1999 μείωσε την ποινή στους 20 μήνες.

Μετά το χτύπημα στο αλβανικό στρατόπεδο, ο τότε πρωθυπουργός της Αλβανίας, Σαλί Μπερίσα, κατηγόρησε την Ελλάδα για υπόθαλψη της τρομοκρατίας και ανακάλεσε τον αλβανό πρέσβη από την Αθήνα. Ταυτόχρονα προχώρησε σε σειρά ερευνών, κρατήσεων και συλλήψεων χωρίς ένταλμα από αστυνομικούς με πολιτικά σε βάρος μελών της ελληνικής μειονότητας. Η ελληνική κυβέρνηση αρνήθηκε κάθε εμπλοκή από την πρώτη στιγμή ακόμη και την συμμετοχή Ελλήνων πολιτών.

Παραπομπές

Τρομοκρατία στην Ελλάδα
Πελειάδες

Οι Πελειάδες (αρχαία: «περιστέρια») ήταν οι ιερές γυναίκες του Δία και της Μεγάλης Μητέρας, Διόνης. Οι Πελειάδες ζούσαν στο Μαντείο της αρχαίας Δωδώνης. Ο Πίνδαρος έκανε μνεία για τις Πλειάδες ως «πελειάδες», ονομάζοντας τες ως ένα κοπάδι περιστεριών. Η παραπάνω σύνδεση φαίνεται πνευματώδης και ποιητική, παρά μυθική. Το άρμα της Αφροδίτης το όμως έσερνε ένα κοπάδι από περιστέρια. 

Σύμφωνα με περιγραφές των αρχαίων, οι ιερείς στο μαντείο της Δωδώνης ήταν στην αρχή άνδρες. Αργότερα, στους ιερείς προστέθηκαν και γυναίκες, οι οποίες έγιναν γνωστές ως Πελειάδες. Οι ιερείς στο μαντείο της Δωδώνης περπατούσαν ξυπόλητοι. Μάλιστα, κοιμούνταν πάνω στην γη, γιατί θεωρούταν ότι έτσι είχαν άμεση επαφή με την γη.

Αρχαίοι Έλληνες ονειροκρίτες
Αρχαία μαντεία
Γιάννης Β. Ιωαννίδης

Ο Γιάννης Β. Ιωαννίδης (καλλιτεχνικό ψευδώνυμο «Γιάννης Μαβίλης», 1919 - 1989) ήταν Έλληνας δημοσιογράφος, αντιστασιακός, μεταφραστής, λαογράφος και ιστορικός συγγραφέας. Κατά τη διάρκεια της κατοχής υπήρξε μέλος και γενικός αρχηγός (με το συνθηματικό ονοματεπώνυμο «Γιάννης Βηλαράς») της αντιστασιακής οργάνωσης «Βύρωνες», που ήταν η μονάδα του συμμαχικού-ελληνικού στρατού της Μέσης Ανατολής «Υ.Υ. 707» και στην οποία κρυφά μέλη υπήρξαν ο Αρχιεπίσκοπος Δαμασκηνός (ως επικεφαλής), ο Θεμιστοκλής Σοφούλης, ο Κωνσταντίνος Τσάτσος με τη σύζυγό του, Ιωάννα Τσάτσου και άλλες σημαντικές προσωπικότητες. Ο Ιωαννίδης έγινε στη συνέχεια ευρύτερα γνωστός στο ελληνικό αναγνωστικό κοινό χάρις στην πολυετή συνεργασία του με το περιοδικό «ΡΟΜΑΝΤΣΟ» του Νίκου Θεοφανίδη, όπου δημοσίευε πολλά κείμενά του, συχνά υπογράφοντας με ψευδώνυμα.

Παραπομπές 

Ιωαννιδης Β. Γιαννης
Τελεφερίκ Πάρνηθας

Το Τελεφερίκ της Πάρνηθας (το οποίο και βρίσκεται στο ομώνυμο όρος) είναι ο διάδοχος ενός εναέριου τραμ που κατασκευάστηκε τη δεκαετία του 1970 για να εξυπηρετεί το Καζίνο της Πάρνηθας, το πιο δημοφιλές καζίνο στην περιοχή της Αθήνας, που βρίσκεται σε μια από τις κορυφές της Πάρνηθας . Επίσης, ήταν συνηθισμένος τρόπος για τους Αθηναίους να φτάνουν στην κορυφή για οικογενειακές ημερήσιες εκδρομές, μια δημοφιλής συνήθεια ακόμα και σήμερα.

Ωστόσο, από τον Απρίλιο του 2006, δρομολογήθηκε νεόδμητο ανεφοδιασμό, σε αντικατάσταση του παλαιότερου, και συνεχίζει να εξυπηρετεί τους προηγούμενους σκοπούς του. Σημειώστε ότι δεν επρόκειτο μόνο για ανακαίνιση, αλλά για πλήρη κατασκευή στον χώρο που κάποτε ήταν η παλαιότερη εγκατάσταση τροφοδοσίας.

Στοιχεία για το παλιό εναέριο τραμ του Καζίνο της Πάρνηθας 
 Έτος Κατασκευής: 1972
 Μήκος γραμμής: 1.690 μέτρα (~5.545 πόδια)
 Μέση κλίση : 20 μοίρες (36%)
 Μέγιστη. Ταχύτητα : 7,0 Κυρία
 Αριθμός αυτοκινήτων: 2
 Χωρητικότητα Αυτοκινήτων: 30 επιβάτες
 Σύνολο Μέγ. Δυνατότητα μεταφοράς: 280 επιβάτες/ώρα
 Μαέστροι: 3
 Κινητήρες: 1 x 194 kW (1 x 260 PS)
 Κατασκευαστής: Habbeger AG

Στοιχεία για το νέο τελεφερίκ του Καζίνου της Πάρνηθας 

 Έτος Κατασκευής: 2004
 Μήκος γραμμής: 1.595 μέτρα (~5.233 πόδια)
 Μέση κλίση : 20 μοίρες (36%)
 Μέγιστη. Ταχύτητα : 6,0 m/s (~22 km/h)
 Αριθμός αυτοκινήτων: 24 (21 σε δημόσια χρήση, 2 για VIP προσωπικότητες, 1 για συντήρηση γραμμής)
 Χωρητικότητα δημοσίων αυτοκινήτων: 20 θέσεις/αυτοκίνητο
 Χωρητικότητα VIP αυτοκινήτων: 6 θέσεις/αυτοκίνητο
 Σύνολο Μέγ. Δυνατότητα μεταφοράς: 2.000 επιβάτες/ώρα
 Μαέστροι: 3
 Κινητήρες: 2 x 411 kW (2 x 559 PS)
 Χρόνος μεταφοράς: ~5 λεπτά
 Όριο ταχύτητας ανέμου: 120 km/h
 Συνολικό Κόστος: ~12 εκατ. ευρώ
 Κατασκευαστής: Doppelmayr Seilbahnen SA

Μεταφορές στην Αθήνα
Στέγη Ιδρύματος Ωνάση

Η Στέγη Ιδρύματος Ωνάση (παλαιότερα γνωστή ως Στέγη Γραμμάτων και Τεχνών του Ιδρύματος Ωνάση) είναι πολιτιστικός χώρος στην Αθήνα, ιδιοκτησίας του ομώνυμου Ιδρύματος.

Ιστορικό 
Το κτίριο βρίσκεται στη Λεωφόρου Συγγρού και έχει έκταση συνολικού εμβαδού 18.000m². Η ανέγερση του ξεκίνησε το 2004 με δαπάνες του Κοινωφελούς Ιδρύματος Ωνάση, σε σχέδια του γαλλικού αρχιτεκτονικού γραφείου Architecture Studio σε ιδιόκτητη έκταση τριών στρεμμάτων. Τα εγκαίνια του πραγματοποιήθηκαν στις 7 Δεκεμβρίου 2010 με την παρουσία του Προέδρου της Ελληνικής Δημοκρατίας και άλλων επισήμων. Η πρόσβαση στο κοινό έγινε δυνατή από τις 11 Δεκεμβρίου φιλοξενώντας συναυλίες και παραστάσεις.

Εγκαταστάσεις 
Το συγκρότημα περιλαμβάνει δύο βασικές αίθουσες, χωρητικότητας 880 και 220 ατόμων στις οποίες πραγματοποιούνται μεγάλου εύρους εκδηλώσεις (παραστάσεις θεάτρου ή χορού, συναυλίες, κινηματογραφικές προβολές, διαλέξεις, συνέδρια), εκθεσιακό χώρο και εστιατόριο.

Δράσεις 
Αποστολή της Στέγης του Ιδρύματος Ωνάση είναι η προβολή του σύγχρονου πολιτισμού, η υποστήριξη των Ελλήνων δημιουργών, η καλλιέργεια διεθνών συνεργασιών και συμπαραγωγών, η εκπαίδευση για τα παιδιά και η δια βίου μάθηση για ανθρώπους κάθε ηλικίας μέσω εκπαιδευτικών προγραμμάτων.

Το Πρόγραμμα Εξωστρέφειας 
Η Στέγη οργανώνει και υποστηρίζει διεθνείς συμπαραγωγές στην Ελλάδα και το εξωτερικό με τη συμμετοχή καλλιτεχνών από όλο τον κόσμο. Ιδρύματα με τα οποία έχουν γίνει κατά καιρούς συνεργασίες είναι τα Emilia Romagna Teatro, Münchner Kammerspiele,Théâtre de la Ville, Kampnagel (Hamburg), Théâtre de Liège κ.ά. Μέρος των εκδηλώσεων γίνεται στην ευρύτερη περιοχή της Αθήνας. Αρκετές από τις δράσεις που πραγματοποιούνται στη Στέγη είναι με ελεύθερη είσοδο. Υπολογίζεται πως κάθε χρόνο γύρω στα 300.000 άτομα επισκέπτονται τις εγκαταστάσεις της.

Πολιτικές-κοινωνικές τοποθετήσεις 
Πέρα από το καθαρά πολιτιστικό κομμάτι, η Στέγη παίρνει θέση για διάφορα πολιτικοκοινωνικά ζητήματα: π.χ. στις 4 Οκτωβρίου 2020 κατά την αναμονή της απόφασης για τη δίκη της Χρυσής Αυγής η πρόσοψη της Στέγης φωταγωγήθηκε εμφανίζοντας στίχους του δολοφονημένου μουσικού Παύλου Φύσσα. Λίγες μέρες μετά με αφορμή την έναρξη της δίκης για την υπόθεση ανθρωποκτονίας του Ζακ Κωστόπουλου, η μορφή του θύματος εμφανίστηκε στην πρόσοψη του κτηρίου. Αργότερα μέσω ημερίδας της Στέγης αφιερωμένης στην έμφυλη βία η ολυμπιονίκης Σοφία Μπεκατώρου έκανε για πρώτη φορά καταγγελία σεξουαλικής κακοποίησης της, που ήταν η αρχή του Ελληνικού Me too.

Παραπομπές

Εξωτερικοί σύνδεσμοι 

 Επίσημη ιστοσελίδα

Πολιτισμός στην Αθήνα
Τζαβόν Μπλερ

Ο Τζαβόν Μάικλ Χένρι-Μπλερ (γεννήθηκε στις 27 Μαρτίου 1998) είναι Καναδός καλαθοσφαιριστής του Λαυρίου της Ελληνικής Α1 Κατηγορία και του Basketball Champions League . Έπαιξε κολεγιακό μπάσκετ για τους Τζόρτζταουν Χόγιας .

Σταδιοδρομία στο λύκειο 
Ο Μπλερ παρακολούθησε το δευτεροβάθμιο σχολείο Σεντ Έντμουντ Κάμπιον στο Μπράμπτον του Οντάριο πριν ολοκληρώσει τη σχολική του σταδιοδρομία στο Αθλητικό Ινστιτούτο στο Μόνο του Οντάριο, όπου είχε κατά μέσο όρο 23,6 πόντους, 6,4 ριμπάουντ και 2,7 ασίστ ανά παιχνίδι. Ανακηρύχτηκε ως ο πολυτιμότερος παίκτης του διεθνούς αγώνα Τζόρνταν Μπραντ Κλάσικ και του αγώνα Μπάιοστιλ Ολ-Κανέιντιαν .  Δεσμεύτηκε να παίξει κολεγιακό μπάσκετ για το Τζόρτζταουν, που έγινε η πρώτη δέσμευση κατά τη διάρκεια της θητείας του επικεφαλής προπονητή Πάτρικ Γιούιν .

Κολεγιακή πορεία 
Ως πρωτοετής στο Τζόρτζταουν, ο Μπλερ είχε κατά μέσο όρο εννέα πόντους και επιλέχτηκε στην ομάδα των καλύτερων πρωτοετών της  Διάσκεψης Μπιγκ Ιστ.  Έπεσε στους 4,1 πόντους ανά παιχνίδι στη δεύτερη χρονιά του.  Στις 8 Φεβρουαρίου 2020, ο Μπλερ σημείωσε 30 πόντους ως υψηλό σταδιοδρομίας σε μια νίκη με 76–72 επί του Ντεπάουλ .  Ως τριτοετής είχε 10,8 πόντους κατά μέσο όρο ανά παιχνίδι.  Στην ανώτερη χρονιά του, ο Μπλερ ανέλαβε πρωταγωνιστικό ρόλο με τις αποχωρήσεις αρκετών βασικών παικτών, συμπεριλαμβανομένου του Μακ Κλάνγκ .  Οδήγησε την ομάδα στο σκοράρισμα με 15,4 πόντους ανά παιχνίδι και βοήθησε στο να οδηγήσει τους Χόγιας στον τίτλο του τουρνουά Μπιγκ Ιστ και στην πρώτη συμμετοχή του Τζόρτζταουν σε τουρνουά NCAA από το 2015. Μετά τη χρονιά, ο Μπλερ δήλωσε για το ντραφτ του NBA του 2021, παραιτούμενος από μία επιπλέον χρονιά επιλεξιμότητας.

Επαγγελματική σταδιοδρομία 
Στις 23 Αυγούστου 2021, ο Μπλερ υπέγραψε το πρώτο του επαγγελματικό συμβόλαιο με το Λαύριο της Ελληνικής Α1 Κατηγορία και του Basketball Champions League .

Πορεία στην Εθνική ομάδα 
Ο Μπλερ εκπροσώπησε τον Καναδά στο Παναμερικανικό Πρωτάθλημα κάτω των 18 της FIBA του 2016 . Είχε 6,8 πόντους μέσο όρο και βοήθησε την ομάδα του να κατακτήσει το ασημένιο μετάλλιο.

Στατιστικά σταδιοδρομίας

Κολέγιο 

|-
| style="text-align:left;"| 2017–18
| style="text-align:left;"| Τζόρτζταουν
| 30 || 2 || 21.5 || .332 || .322 || .857 || 2.2 || 1.7 || .4 || .0 || 9.0
|-
| style="text-align:left;"| 2018–19
| style="text-align:left;"| Τζόρτζταουν
| 32 || 0 || 12.5 || .350 || .344 || .625 || 1.3 || 1.3 || .2 || .0 || 4.1
|-
| style="text-align:left;"| 2019–20
| style="text-align:left;"| Τζόρτζταουν
| 31 || 12 || 26.4 || .361 || .326 || .869 || 3.1 || 2.0 || .7 || .0 || 10.8
|-
| style="text-align:left;"| 2020–21
| style="text-align:left;"| Τζόρτζταουν
| 25 || 17 || 34.7 || .393 || .351 || .849 || 3.6 || 3.6 || .7 || .0 || 15.4
|- class="sortbottom"
| style="text-align:center;" colspan="2"| Σταδιοδρομία
| 118 || 31 || 23.1 || .363 || .335 || .833 || 2.5 || 2.1 || .5 || .0 || 9.5

Παραπομπές

Εξωτερικοί σύνδεσμοι 
 Βιογραφικό στους Τζόρτζταουν Χόγιας

Σούτινγκ γκαρντ
Πόιντ γκαρντ
Καναδοί καλαθοσφαιριστές
Μπουριατική γλώσσα

Τα μπουργιάτικα (μπουργιάτικα: буряад хэлэн, μπουριάατ χελέν), γνωστά και σε κινεζικές πηγές ως μπαργκουμπουργιατική διάλεκτος της μογγολικής γλώσσας στην Κίνα και ως μπουριατομογγολικά σε σοβιετικές πηγές που δημοσιεύθηκαν πριν το 1956 είναι μια ποικιλία των μογγολικών γλωσσών που ομιλείται από τους Μπουριάτες και τους Μπαργκά. Άλλοι θεωρούν ότι είναι ξεχωριστή γλώσσα και άλλοι μια μεγάλη διαλεκτική ομάδα της μογγολικής γλώσσας.

Γεωγραφική κατανομή 

Η πλειοψηφία των ομιλητών της μπουριατικής ζουν στη Ρωσία όπου είναι επίσημη γλώσσα στη δημοκρατία της Μπουργιατίας και πρώην επίσημη γλώσσα στους καταργηθέντες αυτόνομους θύλακες Ουστ-Ορντά και Άγκα Μπουργιατίας. Στην ρωσική απογραφή του 2002, 353.113 άτομα από 445.175 Μπουργιάτες (72.3%) δήλωσαν ότι μιλούσαν μπουργιάτικα. Περίπου 15.694 άτομα άλλων εθνοτήτων επίσης γνωρίζουν την γλώσσα, κυρίως Ρώσοι στην Μπουργιατία. Οι Μπουργιάτες έχουν ξεχωριστή λογοτεχνική πρότυπη γλώσσα με βάση το κυριλλικό αλφάβητο. Βασίζεται στο ρωσικό με την προσθήκη των παρακάτω γραμμάτων: Ү/ү, Ө/ө και Һ/һ.

Υπάρχουν πάνω από 100.000 Μπουργιάτες στην Μογγολία και την εσωτερική Μογγολία της Κίνας.

Αλφάβητο 
Από τα τέλη του 17ου αιώνα και έπειτα, οι Μπουριάτες χρησιμοποιούσαν τα κλασσικά μογγολικά για θρησκευτικούς σκοπούς. Η γλώσσα του 18ου και του 19ου αιώνα αναφέρεται ως περίοδος της παλαιάς μπουριατικής γλώσσας και λογοτεχνίας.

Πριν την Οκτωβριανή Επανάσταση, το κληρικό έργο των δυτικών Μπουριατών γινόταν στα ρωσικά και δεν γραφόταν από τους ίδιους τους Μπουριάτες, αλλά αρχικά από εκπροσώπους της τσαρικής διοίκησης, με το παλαιό μογγολικό αλφάβητο να παραμένει σε χρήση από ευγενείς, λάμα και εμπόρους με επαφές στην Τιβά, την εξωτερική και εσωτερική Μογγολία.

Το 1905, ο Αγκβάν Ντορζίεφ επινόησε το αλφάβητο βαγκίντρα βασισμένο στο Παλαιό μογγολικό αλφάβητο. Μέχρι το 1910 είχε χρησιμοποιηθεί σε κάποια βιβλία αλλά εντέλει το βαγκίντρα δεν κατάφερε να εδραιωθεί. 

Στην Σοβιετική Ένωση, το 1926 ξεκίνησε η οργανωμένη επιστημονική ανάπτυξη του λατινικού αλφαβήτου για την μπουριατική γλώσσα. Το 1929 ετοιμάστηκε το νέο μπουριάτικο αλφάβητο με τα παρακάτω γράμματα: A a, B b, C c, Ç ç, D d, E e, Ә ә, Ɔ ɔ, G g, I i, J j, K k, L l, M m, N n, O o, P p, R r, S s, Ş ş, T t, U u, Y y, Z z, Ƶ ƶ, H h, F f, V v. Ωστόσο το παραπάνω αλφάβητο δεν εγκρίθηκε. Τον Φεβρουάριο του 1930, εγκρίθηκε το νέο λατινικό αλφάβητο για τα μπουργιάτικα. Περιείχε όλα τα γράμματα του λατινικού αλφαβήτου εκτός από τα h, q, x, τα δίγραφα ch, sh, zh, και το γράμμα ө. Τον Ιανουάριο του 1931, εγκρίθηκε η τροποποιημένη μορφή του λατινικού αλφαβήτου για τα μπουργιάτικα, η οποία ήταν ολόιδια με τα υπόλοιπα λατινικά αλφαβήτα για τις περισσότερες γλώσσες της Σοβιετικής Ένωσης.

Παραπομπές
Νίκος Περσίδης

Ο Νικόλαος Περσίδης (Χαλκίδα, 8 Σεπτεμβρίου 1995), είναι Έλληνας επαγγελματίας καλαθοσφαιριστής. Έχει ύψος 2,00 μέτρων και αγωνίζεται ως σμολ φόργουορντ για την Α.Ε.Κ.

Επαγγελματική σταδιοδρομία 
Ο Περσίδης ξεκίνησε την επαγγελματική του πορεία, ενώ ήταν ακόμη σπουδαστής, το 2011, στον ελληνικό σύλλογο ΑΓΕ Χαλκίδας. Το 2013, ο προπονητής του Ικάρου Χαλκίδας Γεώργιος Καλαφατάκης, τον επέλεξε για να πάει στην ομάδα εκείνη τη χρονιά. Την περίοδο εκείνη ο σύλλογος έπαιζε στη Χαλκίδα, αντί για την κανονική του έδρα την Καλλιθέα. Στη συνέχεια, πέρασε μία χρονιά με το Ψυχικό. Ακολούθως, έπαιξε με το Παγκράτι και τον Ιωνικό Νικαίας. Με τον Ιωνικό Νικαίας άρχισε να παίρνει μεγάλο χρόνο συμμετοχής.

Για την περίοδο 2017–18, ο Περσίδης μεταπήδησε στον Εθνικό Πειραιώς, τον οποίο βοήθησε να οδηγήσει στα πλέι οφ της Α2 Κατηγορίας. Κατά τη διάρκεια αυτής της χρονιάς, εμφανίστηκε σε 32 αγώνες και είχε μέσο όρο 5,6 πόντους και 4,3 ριμπάουντ, σε 18 λεπτά που έπαιξε ανά παιχνίδι. Την επόμενη χρονιά αγωνίστηκε με τον Διαγόρα Δρυοπιδέων στην Α2 Κατηγορία. Με τον Διαγόρα εμφανίστηκε σε 29 αγώνες και είχε μέσο όρο 6,2 πόντους και 4 ριμπάουντ, σε 16,5 λεπτά συμμετοχής ανά παιχνίδι.

Η εμφάνιση του Περσίδη με τον Διαγόρα έγινε αντιληπτή από το προπονητικό και σκάουτινγκ επιτελείο του Παναθηναϊκού. Τελικά, εντάχθηκε στους «πρασίνους» το καλοκαίρι του 2019. Είχε υπογραφεί κατά κύριο λόγο από την ομάδα για να χρησιμοποιηθεί ως βοηθητικός παίκτης, μαζί με τον Κώστα Παπαδάκη, ο οποίος είχε επίσης μία παρόμοια θέση στην ομάδα.

Στις 26 Δεκεμβρίου 2020, ο Περσίδης μετεγράφη στο Λαύριο για το υπόλοιπο της χρονιάς.  Στην κανονική διάρκεια του πρωταθλήματος και τα play offs είχε 1.38 πόντους μέσο όρο και 1 ριμπάουντ σε 7.53 λεπτά συμμετοχής. Στις 24 Ιουλίου 2021, ανανέωσε με την ομάδα της λαυρεωτικής. Τη σεζόν 2021-22, είχε κατά μ.ο. 4.48 πόντους και 2.5 ριμπάουντ, ανά αγώνα, καταγράφοντας 48.9% ευστοχία στα τρίποντα.

Στις 13 Ιουλίου 2022, ανακοινώθηκε από την ομάδα της Α.Ε.Κ. έως το τέλος της αγωνιστικής περιόδου 2022-23.

Εθνική ομάδα 
Ο Περσίδης επιλέχθηκε στην ελληνική εθνική ομάδα 3Χ3 για τους Μεσογειακούς Αγώνες 2018, που πραγματοποιήθηκαν στην Ταραγόνα της Ισπανίας.

Τίτλοι

Συλλογικοί

Παναθηναϊκός 

 Πρωτάθλημα Ελλάδας: (2020)

Παραπομπές

Εξωτερικοί σύνδεσμοι 
 Προφίλ στο Eurobasket.com
 Προφίλ στην Α1 ΕΣΑΚΕ
 Προφίλ στην ΚΑΕ Παναθηναϊκός

 
Έλληνες καλαθοσφαιριστές
Σμολ φόργουορντ
Καλαθοσφαιριστές Α.Ε. Ψυχικού
Καλαθοσφαιριστές ΠΑΟ
Καλαθοσφαιριστές Παγκρατίου
Καλαθοσφαιριστές Λαυρίου
Καλαθοσφαιριστές Ιωνικού Νίκαιας
Καλαθοσφαιριστές Ικάρου Καλλιθέας
Καλαθοσφαιριστές Εθνικού
Καλαθοσφαιριστές Διαγόρα Δρυοπιδέων
Καλαθοσφαιριστές Α.Γ.Ε. Χαλκίδας
Καλαθοσφαιριστές Α1 Εθνικής Ελλάδας
Καλαθοσφαιριστές Α2 Εθνικής Ελλάδας
Καλαθοσφαιριστές ελληνικών συλλόγων
Αμέλαντες Εύβοιας

Οι Αμέλαντες είναι μικρό χωριό στην βόρεια Εύβοια και την Περιφερειακή Ενότητα Εύβοιας.

Γεωγραφικά - Ιστορικά στοιχεία 
Οι Αμέλαντες βρίσκονται στους βορειοανατολικούς πρόποδες του Ξηρού Όρους σε υψόμετρο 490 μέτρα. Το χωριό απέχει 32 χλμ. ΒΔ. από το Μαντούδι, 35 χλμ. Β.-ΒΑ. από την Λίμνη (έδρα του δήμου), 86 χλμ. ΒΔ. από την Χαλκίδα. Ανατολικά του χωριού περνάει ο ποταμός Νηλέα (οι ντόπιοι τον αποκαλούν Αράπη) και ανατολικότερα η Ε.Ο. Χαλκίδας - Αιδηψού. Το χωριό αναφέρεται την περίοδο της τουρκοκρατίας και σύμφωνα με την τοπική παράδοση η ονομασία του προέρχεται από τον Τούρκο Αμέλ – Αγά. Σύμφωνα με άλλη, οφείλεται στην ιδιωματική παραφθορά της αρχαίας λέξης "μέλας", δηλ. μαύρος, λόγω του χρώματος της ιλύος (λάσπης) του γειτονικού ποταμού Νηλέα που αναφέρεται από την αρχαιότητα. Η αρχική θέση του ήταν δυτικά της σημερινής, στην τοποθεσία "Παλιοπαναγιά" η  "Παλιοχώρι". Φυσιολατρικό ενδιαφέρον παρουσιάζει το φαράγγι του ποταμού Νηλέα του οποίου οι πήγες του ξεκινούν ψηλότερα (βορειοδυτικά) από την Κερασιά, περνά ανατολικά από τους Στράφους και τους Αμέλαντες, στη συνέχεια ενώνεται με τον Κηρέα και τελικά εκβάλει στο Αιγαίο Πέλαγος (στην παραλία Κρύας Βρύσης) δίπλα στην αρχαία Κήρινθο.

Διοικητικά στοιχεία 
Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Κιρραιού (Κηρέως). Σύμφωνα με το σχέδιο Καλλικράτης μαζί με τους ακατοίκητους Στράφους αποτελούν την τοπική κοινότητα Αμελάντων που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 22 κάτοικοι. Η τοπική κοινότητα Αμελάντων είναι χαρακτηρισμένη ως αγροτικός ορεινός οικισμός, με έκταση 13,285 χμ² (2011).

Πληθυσμός 

(σε παρένθεση ο πληθυσμός της τοπικής κοινότητας)

Παραπομπές

Πηγές 
Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)

Δήμος Μαντουδίου - Λίμνης - Αγίας Άννας
Χωριά του νομού Εύβοιας
Μνημείο του Γιούλιαν Τούβιμ (Λοτζ)

Το Μνημείο του Γιούλιαν Τούβιμ στο Λοτζ είναι χάλκινο μνημείο που βρίσκεται στην Οδό Πιοτρκόφσκα 104, μπροστά από το Παλάτι του Γιούλιους Χάινσελ. Το μνημείο αποκαλύφθηκε στις 10 Απριλίου 1999 και ο δημιουργός του είναι ο Βόιτσεχ Γκρινιέβιτς.

Το μνημείο δείχνει σε φυσικό μέγεθος τον Γιούλιαν Τούβιμ να κάθεται σε ένα παγκάκι σε μια στάση που δίνει την εντύπωση ότι ο ποιητής ακούει κάποιον που κάθεται δίπλα του. Η θέση στον παγκάκι δίπλα στον Τούβιμ είναι ελεύθερη, κάτι που επιτρέπει στον θεατή να καθίσει δίπλα του και να συμπάσχει με τον ρόλο του ατόμου που του μιλά. Η μύτη του γλυπτού έχει φθαρεί λόγω του αστικού μύθου ότι το τρίψιμο της μύτης του Γιούλιαν Τούβιμ φέρνει ευτυχία.

Το γλυπτό είναι μέρος της λεγόμενης Έκθεσης των Σπουδαίων Λοτζιανών - μια ομάδας υπαίθριων χάλκινων μνημείων, τοποθετημένα στα πεζοδρόμια της οδού Πιοτρκόφσκα από το 1999.

Αγαλματίδια 
Κατά τη διάρκεια της βασιλείας του Κσίστοφ Γιαγκιέουο στο Λοτζ, η μινιατούρα του αγάλματος απονεμήθηκε ως βραβείο στον Δήμαρχο του Λοτζ για τα εξαιρετικά επιτεύγματα στην προβολή της πόλης.

Σύμβολο του Λοτζ 

Το 2003, το μνημείο επιλέχθηκε στην πρώτη θέση σε δημοσκόπηση για το «Γλυπτό της Χρονιάς». Το 2004, ο δημιουργός του μνημείου, Βόιτσεχ Γκρινιέβιτς, έλαβε διάκριση από τον Πολωνικό Τουριστικό Οργανισμό στον διαγωνισμό «Τουριστικά Αναμνηστικά από την Περιφέρεια» για το «Παγκάκι του Τούβιμ» - σύμβολο του Λοτζ. Το 2009, το «Παγκάκι του Τούβιμ» προτάθηκε σε διαγωνισμό για τα «7 Θαύματα του Λοτζ».

Παραπομπές

Εξωτερικοί σύνδεσμοι 

 Δημιουργικό Λοτζ - Βόιτσεχ Γκρινιέβιτς - ρεπορτάζ στον ιστότοπο TVP
   
 

Μνημεία στο Λοτζ
Υπαίθρια γλυπτά στην Πολωνία
Φαράκλα Εύβοιας

Η Φαράκλα είναι πεδινό χωριό της βόρειας Εύβοιας στην Περιφερειακή Ενότητα Εύβοιας.

Γεωγραφικά - Ιστορικά στοιχεία
Η Φαράκλα βρίσκεται ανάμεσα στη Λίμνη (17 χλμ. οδικά - Α.-ΒΑ.) και το Μαντούδι (10 χλμ. Δ.) σε απόσταση 64 χλμ. ΒΔ. από την Χαλκίδα. Το χωριό είναι σε υψόμετρο 80 μέτρων ανάμεσα σε κατάφυτους από πεύκα λόφους. Αναφέρεται από την εποχή του Βυζαντίου όταν από αυτό ξεκινούσε σημαντικός εμπορικός δρόμος του νησιού. Στη συνέχεια πέρασε στον έλεγχο των Φράγκων και μετά των Τούρκων ενώ στην Επανάσταση του 1821 υπήρξε από τις πρώτες περιοχές της Εύβοιας που ξεσηκωθήκαν. Από την εποχή της Φραγκοκρατίας διασώζεται ακόμα δίπλα στο νεκροταφείο του χωριού μέρος του "Πύργου της Φαράκλας" ο οποίος είναι τετραγωνικής διατομής και το σημερινό του ύψος φτάνει τα 8 μέτρα.

Η περιοχή αρχικά αποτελούσε τουρκικό τσιφλίκι το οποίο με την ενσωμάτωση της Εύβοιας πουλήθηκε σε ξένους. Μετά την Μικρασιατική καταστροφή και την ανταλλαγή πληθυσμών το 1925 εγκαταστάθηκαν πρόσφυγες από τη Μικρά Ασία. Τα μεταλλεία λευκόλιθου που λειτούργησαν στην περιοχή βοήθησαν στην πρόσκαιρη ανάπτυξη της.

Διοικητικά στοιχεία 
Ως οικισμός αναφέρεται επίσημα το 1889 με την ονομασία Νέα Φαράκλα στο ΦΕΚ 251Α - 04/10/1889 να προσαρτάται στον τότε δήμο Κηρέως. Το 1928 το όνομά της διορθώθηκε σε Φαράκλα και το 1932 με το ΦΕΚ 78Α - 21/03/1932 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης αποτελεί την τοπική κοινότητα Φαράκλας που υπάγεται στη δημοτική ενότητα Κηρέως του Δήμου Μαντουδίου–Λίμνης–Αγίας Άννας και σύμφωνα με την απογραφή του 2011 έχει πληθυσμό 178  κατοίκους ενώ ως οικισμός 199.

Παραπομπές

Χωριά του νομού Εύβοιας
Δήμος Καρύστου